પાટણની રાધનપુર બેઠક પર ભાજપ અને કોંગ્રેસ વચ્ચે ખરાખરીનો ખેલ જામ્યો છે. ભાજપ દ્વારા આ બેઠક પરથી લવિંગજી સોલંકીને ટિકિટ આપવમાં આવી છે, તો કોંગ્રેસ દ્વારા આ બેઠક અલ્પેશ ઠાકોરને ફાળવવામાં આવી છે. એખ મહિના પહેલાં જ કોંગ્રેસ સાથે હાથ મિલાવનાર નેતા અલ્પેશ ઠાકોરને ટક્કર આપવાની ભાજપે પણ પૂરી તૈયારી આદરી છે. પાટણની આ બેઠક પર ભાજપ મોટેભાગે જીતે છે, જ્યારે કોંગ્રેસને એક પણ વાર જીતનો સ્વાદ ચાખવા મળ્યો નથી. પરંતુ આ વખતે કોંગ્રેસે અલ્પેશ ઠાકોરને ટિકિટ આપી, વિજયની દિશમાં એક ડગલું આગળ વધાર્યું છે. સોમવારે અલ્પેશ ઠાકોરે આ બેઠક પરથી ઉમેદવારીનું પત્ર ભર્યું હતું.